Z A P I S N I K

sa 14. sjednice Općinskog vijeća Općine Čepin održane 14. srpnja 2026. godine u vijećnici Općine Čepin, u Čepinu, K. Zvonimira 105.
Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno  9 članova Vijeća od izabranih 13  te da Vijeće može pravovaljano odlučivati.

NAZOČNI ČLANOVI VIJEĆA:
1. Robert Periša
1. Ksenija Rajtek
1. Nives Vidović
1. Adrijana Horvat
1. Dražen Jalovičar
1. Miroslav Jerković
1. Dražen Slišković
1. Bernard Majer
1. Darko Lazar

SJEDNICI NISU NAZOČNI:
0. Tomislava Bareš
0. Vesna Grbeša
0. Darko Ivančć
0. Darko Balaš

Sjednici su također nazočni: Dražen Tonkovac, općinski načelnik, pročelnici Matija Krnić,  Marica Beraković, Mateja Čolović i Ivan Žeravica, viši savjetnik Željko Mamić, v.d. ravnateljice DV Zvončić Čepin Paula Barbarić Krajačić i zapovjednik JVP Čepin Tomislav Nađ. 
Predsjednik vijeća upoznao je nazočne s predloženim dnevnim redom.
Općinsko vijeće Općine Čepin jednoglasno je usvojilo predloženi dnevni red kako slijedi: 

DNEVNI RED

1. Usvajanje Zapisnika s 13. sjednice Općinskog vijeća Općine Čepin
2. Donošenje Odluke o imenovanju Povjerenstva za uvođenje u posjed poljoprivrednog zemljišta u vlasništvu Republike Hrvatske
3. Donošenje Odluke o davanju suglasnosti za sklapanje Dodatka II. Ugovoru o javnoj usluzi linijskog prijevoza putnika u cestovnom prometu 
4. Donošenje Zaključka o prijedlogu kandidata za imenovanje sudaca porotnika Općinskog suda u Osijeku
5. Donošenje Zaključka o prijedlogu kandidata za imenovanje sudaca porotnika za mladež Općinskog suda u Osijeku
6. Donošenje Odluke o usklađivanju Procjene rizika od velikih nesreća za Općinu Čepin
7. Razno

TOČKA 1.	USVAJANJE ZAPISNIKA S 13. SJEDNICE OPĆINSKOG VIJEĆA OPĆINE ČEPIN

Predsjednik Vijeća napominje da su vijećnici uz poziv za sjednicu zaprimili zapisnik sa 13. sjednice Općinskog vijeća Općine Čepin. 
Predsjednik Vijeća otvara raspravu.
[bookmark: _Hlk69460234]Općinsko vijeće Općine Čepin jednoglasno je usvojilo zapisnik sa svoje 13. sjednice.

TOČKA 2. DONOŠENJE ODLUKE O IMENOVANJU POVJERENSTVA ZA UVOĐENJE U POSJED POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE

S ovom točkom dnevnog reda nazočne je upoznao pročelnik M. Krnić rekavši kako sastav Povjerenstva utvrđuje Zakon, tako u istom moraju biti agronom, geodet i pravnik, u Povjerenstvo se predlažu: Nela Toth, geodet,  Jure Novokmet, agronom i pročelnica Marica Beraković.
Predsjednik Vijeća otvara raspravu.
Vijećnik D. Slišković pitao je da li je na vidiku rješenje ovog natječaja, koji dugo traje.
Vijećnik B. Majer pitao je da li dosadašnji korisnici ostaju.
Odgovore je dala pročelnica M. Beraković.
Predsjednik Općinskog vijeća zaključuje raspravu i stavlja na glasovanje prijedlog Odluke o imenovanju Povjerenstva za uvođenje u posjed poljoprivrednog zemljišta u vlasništvu Republike Hrvatske.
Općinsko vijeće Općine Čepin jednoglasno je  donijelo 

ODLUKU 
o imenovanju Povjerenstva za uvođenje u posjed poljoprivrednog zemljišta 
u vlasništvu Republike Hrvatske
(Odluka je sastavni dio zapisnika)

TOČKA 3. DONOŠENJE ODLUKE O DAVANJU SUGLASNOSTI ZA SKLAPANJE DODATKA II. UGOVORU O JAVNOJ USLUZI LINIJSKOG PRIJEVOZA PUTNIKA U CESTOVNOM PROMETU 

S ovom točkom dnevnog reda nazočne je upoznao pročelnik M. Krnić.
Predsjednik Vijeća otvara raspravu.
Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o davanju suglasnosti za sklapanje Dodatka II. Ugovoru o javnoj usluzi linijskog prijevoza putnika u cestovnom prometu.
Općinsko vijeće Općine Čepin jednoglasno je  donijelo 

ODLUKU 
o davanju suglasnosti za sklapanje Dodatka II. Ugovoru o javnoj usluzi
linijskog prijevoza putnika u cestovnom prometu
(Odluka je sastavni dio zapisnika)

TOČKA 4. DONOŠENJE ZAKLJUČKA O PRIJEDLOGU KANDIDATA ZA IMENOVANJE SUDACA POROTNIKA OPĆINSKOG SUDA U OSIJEKU

S ovom točkom dnevnog reda nazočne je upoznao pročelnik M. Krnić.
Predsjednik Vijeća otvara raspravu.
Vijećnik D. Slišković pitao je može li jedna osoba biti kandidat za dva suda.
Odgovor je dao pročelnik M. Krnić.
Predsjednik Općinskog vijeća zaključuje raspravu i stavlja na glasovanje prijedlog Zaključka o prijedlogu kandidata za imenovanje sudaca porotnika Općinskog suda u Osijeku.
Općinsko vijeće Općine Čepin jednoglasno je  donijelo 

ZAKLJUČAK
o prijedlogu kandidata za imenovanje sudaca porotnika Općinskog suda u Osijeku
(Zaključak je sastavni dio zapisnika)

TOČKA 5. DONOŠENJE ZAKLJUČKA O PRIJEDLOGU KANDIDATA ZA IMENOVANJE SUDACA POROTNIKA ZA MLADEŽ OPĆINSKOG SUDA U OSIJEKU

S ovom točkom dnevnog reda nazočne je upoznao pročelnik M. Krnić.
Predsjednik vijeća otvara raspravu.
Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Zaključka o prijedlogu kandidata za imenovanje sudaca porotnika za mladež Općinskog suda u Osijeku.
Općinsko vijeće Općine Čepin jednoglasno je  donijelo 

ZAKLJUČAK
o prijedlogu kandidata za imenovanje sudaca porotnika za mladež
Općinskog suda u Osijeku
(Zaključak je sastavni dio zapisnika)

TOČKA 6. DONOŠENJE ODLUKE O USKLAĐIVANJU PROCJENE RIZIKA OD VELIKIH NESREĆA ZA OPĆINU ČEPIN

S ovom točkom dnevnog reda nazočne je upoznao pročelnik M. Krnić rekavši kako je jedina promjena u ovom usklađivanju smanjenje broja članova postrojbe opće namjene s 28 na 18.
Predsjednik vijeća otvara raspravu.
Vijećnik B. Majer postavio je pitanje koje su obveze članova postrojbe. 
Odgovore su dali pročelnici M. Krnić i I. Žeravica.
Vijećnik D. Slišković pitao je tko je izradio Procjenu rizika, te uočio kakao se u procjeni spominje i Urednost koja više ne postoji.
Odgovore je dao pročelnik M. Krnić.
Predsjednik Općinskog vijeća zaključuje raspravu i stavlja na glasovanje prijedlog Odluke o usklađivanju Procjene rizika od velikih nesreća za Općinu Čepin
Općinsko vijeće Općine Čepin jednoglasno je  donijelo 

ODLUKU
o usklađivanju Procjene rizika od velikih nesreća za Općinu Čepin
(Odluka je sastavni dio zapisnika)









TOČKA 7. RAZNO

Vijećnik B. Majer pitao je da li je u planu postavljanje ležećih policajaca i u ostalim ulicama.
Odgovor je dao općinski načelnik.

Sjednica je zaključena u 19,25 sati.

ZAPISNIČAR:
Lidija Tolj
		
KLASA: 024-01/26-0/9
URBROJ: 2158-12-26-2

									PREDSJEDNIK
							       OPĆINSKOG VIJEĆA
							          Robert Periša, dipl. oec.


